open-index/open-wikipedia-markdown huggingface dataset:
Delukse

***Delukse*** je slovenský komediálny seriál TV JOJ, ktorý mal premiéru 4. septembra 2019. 8. marca 2020 bolo oznámené, že TV JOJ pripravuje druhú sériu, ktorá mala premiéru 19. mája 2021.

## Obsadenie

### Hlavné postavy

* Alexander Bárta ako Daniel Líška, manažér hotela Danubia Queen (prvá séria)
* Ivan „Tuli“ Vojtek ako Gabriel Kraken, majiteľ hotela Danubia Queen; v druhej sérii skončil na psychiatrii (hlavná: prvá séria; vedľajšia: druhá séria)
* Zuzana Fialová ako  Adela Grácová, riaditeľka hotela Danubia Queen
* Daniel Fischer ako Viktor Hromádka, recepčný v hoteli Danubia Queen
* Gabriela Marcinková ako Lenka Syndirelová, vedúca chyžných v hoteli Danubia Queen (hlavná: prvá séria; hosť: druhá séria)
* Richard Stanke ako Róbert Grác, gynekológ a Adelin manžel
* Marián Mitaš ako Peter Skalka, manažér hotela Danubia Queen (druhá séria)
* Roman Pomajbo ako Vladimír Kováčik, riaditeľ hotela Royale Pressburg, ktorý si roky brúsi zuby na konkurenčný hotel Danubia Queen (vedľajšia: prvá séria; hlavná: druhá séria)
* Dominika Zeleníková-Morávková ako Veronika „Niky“ Púpavová, kuchárka v hoteli Danubia Queen (druhá séria)

### Vedľajšie postavy

* Dominika Žiaranová ako Liliena Pokorná, čašníčka v hoteli Danubia Queen
* Ľubomír Paulovič ako Samuel Satovský, barman v hoteli Danubia Queen
* Ľuboš Kostelný ako Karol Pokorný, michelinský šéfkuchár v hoteli Danubia Queen
* Tony Porucha ako Niolang, pomocný kuchár z Vietnamu v hoteli Danubia Queen
* Karol Trnka ako Imre Bellman, portier v hoteli Danubia Queen
* Iveta Pagáčová ako Gizela Čonková, upratovačka v hoteli Danubia Queen
* Jakub Rybárik ako Igor, manažér hotela Royale Pressburg
* Pavol Plevčík ako Tomáš, kuchár v hoteli Danubia Queen (prvá séria)
* Ema Majeská ako Natália Syndirelová, Lenkina dcéra (prvá séria)
* Mária Schumerová ako Klára Pokorná, Niolangova priateľka a Karolova dcéra (prvá séria)
* Noël Czuczor ako paparazzi (prvá séria)

### Epizódne postavy

#### Prvá séria

#### Druhá séria

## Produkcia

14. októbra 2016 bolo oznámené, že televízia JOJ chystá osemdielny seriál z prostredia hotela pod názvom *Delukse*, so Zuzanou Fialovou v hlavnej úlohe, ktorý mal mať premiéru v roku 2017. 19. mája 2017 bolo ale oznámené, že seriál dostal stopku. 2. novembra 2017 bolo oznámené, že seriál bude mať šestnásť častí a premiéra bola stanovená na rok 2018. Premiéra bola nakoniec stanovená na jeseň 2019.

Predpremiéru mal seriál 17. augusta 2019 na na Mágio Pláži v Bratislave, ďalšie premietania boli 23. augusta v ZOC MAX Prešov, 24. augusta v OC Atrium Optima Košice, 26. augusta ZOC MAX Žilina a 27. augusta v OC MAX Nitra.
 Televíznu premiéru mal 4. septembra 2019.

## Série

## Referencie

## Externé odkazy

*  na JOJke
* 
* Delukse na SerialZone

Kategória:Slovenské televízne seriály
Kategória:Slovenské televízne komediálne seriály
Kategória:Televízne seriály TV JOJ
Kategória:Televízne seriály z roku 2019
Finnair

**Finnair** (, ) je najväčšia fínska letecká spoločnosť a šiesta najstaršia letecká spoločnosť na svete, sídli v meste Vantaa a hlavnú základňu má na letisku v Helsinkách. V roku 2010 prepravila cez 7 miliónov ľudí, v roku 2015 to bolo 10 miliónov do 60 európskych, 13 ázijských a 4 severoamerických destinácií. Ide o jednu z najbezpečnejších leteckých spoločností, od roku 1963 nemala žiadnu smrteľnú nehodu. V zime 2016 zamestnávala 4 817 ľudí.

Spoločnosť bola založená 1. novembra 1923 v Helsinkách pod názvom *Aero O/Y*. Meno *Finnair* začala používať v roku 1953, oficiálne však až v roku 1968. Najväčší podiel na vlastníctve (55,8%) má fínska vláda. Vo februári 2012 však oznámila, že chce svoj podiel znížiť pod 50%.

## Destinácie
Finnair lieta z centra Helsínk do viac ako 130 destinácií vo viac ako 40 krajinách Ázie, Európy a Severnej Ameriky. Na rozdiel od niekoľkých ďalších významných európskych leteckých spoločností vytvoril si Finnair svoj hlavný trh na dlhé vzdialenosti nie v Severnej Amerike, ale v Ázii, kde má okolo 20 destinácií. Napriek tomu obsluhuje osem severoamerických destinácií: päť v Spojených štátoch a po jednej v Mexiku, na Kube a v Dominikánskej republike. Finnair má viac ako 10 domácich destinácií. Niektoré vnútroštátne lety sa prevádzkujú v spolupráci s dcérskou spoločnosťou Nordic Regional Airlines alebo úplne v jej rámci.
náhľad|Finnair destinácie.

### Codeshare
Finnair majú tzv. codeshare dohodu a v súčasnosti prevádzkujú spoločné lety so spoločnosťami:

### Spoločný podnik (Joint Venture Agreement)
Finnair je súčasťou „joint venture“ s týmito leteckými spoločnosťami:

* American Airlines
* British Airways
* Iberia
* Japan Airlines

## Flotila
Flotila spoločnosti Finnair sa neustále zväčšuje, v roku 2012 ju tvorilo 66 lietadiel, v októbri 2017 76, pričom ďalších 12 bolo objednaných. V júni 2019 to bolo 83 lietadiel, pričom ďalších 5 bolo objednaných. Priemerný vek flotily bol (v októbri 2017) 9,3 rokov:

## Galéria

Súbor:Finnair, OH-LVG, Airbus A319-112 (16456502395) (2).jpg|Airbus A319-100
Súbor:OH-LXI A320 Finnair (16416250538).jpg|Airbus A320-200
Súbor:OH-LZI (15232342651).jpg|Airbus A321-200
Súbor:Finnair, Airbus A330-300 OH-LTP NRT (17129634329).jpg|Airbus A330-300
Súbor:OH-LWA A350 Finnair (35343318836).jpg|Airbus A350-900
Súbor:OH-LKH (15612077418).jpg|Embraer E190



Súbor:Airbus A340 Finnair OH-LQE SIN June 2011.jpg|Airbus A340
Súbor:Finnair Boeing 757-200.jpg|Boeing 757-200
Súbor:McDonnell Douglas DC-10-30, Finnair JP110732.jpg|McDonnell Douglas DC-10
Súbor:Finnair McDonnell Douglas MD-11 (OH-LGB) at Helsinki-Vantaa Airport.jpg|McDonnell Douglas MD-11
Súbor:Finnair A 350 900 at Narita.jpg|Finnair A350-900 na medzinárodnom letisku Narita v 2017
Súbor:Saab-Fairchild SF-340A AN0184349.jpg|Saab 340 v roku 1999


## Referencie

## Iné projekty

## Zdroj

Kategória:Letecké spoločnosti Fínska
Kategória:Podniky založené v 1923
Čierne korenie

thumb|Čierne korenie
thumb|Čerstvé zelené, biele a čierne korenie
**Čierne korenie** je plod piepra čierneho (*Piper nigrum*), ktorý je zberaný v nedozretom stave a používa sa ako korenie. Pochádza z Indie, kde sa užíval už v staroveku, dnes sa však dováža z rôznych tropických krajín. Je to najpoužívanejšie korenie, používané vo všetkých kuchyniach. Plody piepra sa zbierajú v rôznych stupňoch zrelosti a prechádzajú odlišnými procesmi spracovania, čo poskytuje viac druhov na použitie v kuchyni:
* **Čierne korenie** (fermentované a usušené nedozreté zelené bobule),
* **Biele korenie** (po oddelení červenej šupky úplne zrelých bobúľ),
* **Zelené korenie** (rýchlo usušené nedozreté bobule).

## Piepor
**Piepor čierny** je vždyzelená popínavá rastlina, ktorá vzdialene pripomína chmeľ. Dorastá do dĺžky až 15 metrov a môže sa dožiť až 60 rokov.

## História
Korenie do Európy priviezol Alexander Veľký po svojej výprave do Indie. Po dlhé storočia bolo veľmi drahé a rastlina bola v Európe neznáma, po prvýkrát ju popísal vo svojom cestopise Marco Polo.

## Zaujímavosti
Pri príprave jedál sa môžme tiež stretnúť s farebným korením, čo je zmes čierneho, bieleho, zeleného a ružového korenia.

Verilo sa, že korenie podporuje telesné žiadosti, preto mala stredoveká cirkev voči nemu výhrady a bolo zakázané ho používať v kláštoroch. Nahrádzaný bol preto plodmi vitexu jahňacieho, nazývaného mníšske nebo kňazské korenie, ktoré údajne žiadosti tlmilo. Niektoré národy sú známe nadmerným užívaním korenia, príkladom môže byť napríklad Bulharsko, kde je súčasťou takmer všetkých národných jedál, ako je napríklad kebapčeta. Známe je rovnako tak aj miestne ľudové prirovnanie „Koreníš ako Kănčev“, tento nižší šľachtic bol známy svojou spotrebou tohto korenia, rovnako ako svojich mileniek.

Hoci sa dnes korenie takmer výhradne používa na prípravu slaných jedál a mias, v minulosti sa pridával aj do perníkov.

## Literatúra
* 

## Zdroj
* 

Kategória:Koreniny
UTC+08:00

náhľad|UTC+08:00
**UTC+8** je skupina časových pásiem, ktoré od Coordinated Universal Time oddeľuje +8 hodín. UTC je kompromisné skrátené označenie anglického výrazu Coordinated Universal Time, koordinovaný svetový čas. Niekedy je nazývaný aj ako Zulu time.

Kategória:Časové pásma
Zoznam častí seriálu Za sklom

Toto je **zoznam častí seriálu [[Za sklom (seriál)|Za sklom]]**. Seriál mal premiéru 28. september 2016 na JOJ.  13. januára 2017 televízia JOJ potvrdila druhú sériu, ktorá mala premiéru 8. novembra 2017. 17. júla 2018 bolo oznámené, seriál získal tretiu a finálnu sériu, ktorá bude inšpirovaná vraždou novinára Jána Kuciaka a jeho snúbenice Martiny Kušnírovej. Séria mala premiéru 1. októbra 2019.

## Série

## Časti
### 1. séria (2016)

### 2. séria (2017-18)

### 3. séria (2019)

## Referencie

Za sklom
Grilovanie

náhľad|Grilovanie
náhľad|Steak na grile
náhľad|Grilovanie kurčiat
**Grilovanie** je tepelná úprava jedla, pri ktorej na jedlo dopadá tepelné žiarenie. Tepelné žiarenie býva vyvolané elektrickou tepelnou špirálou (v rúre, v mikrovlnnej rúre kombinovanej s grilom) alebo žíhanými kusmi paliva (otvorené ohnisko). Teplota okolitého vzduchu pri grilovaní by nemala byť príliš veľká, aby nedochádzalo vo väčšej miere k inému spôsobu predávania tepla. Proti pripáleniu povrchových vrstiev sa jedlo polieva šťavou. K tomu, aby došlo k dostatočnej tepelnej úprave a vnútri jedla, sú na grilovanie vhodnejšie tenšie kúsky. Jedlo je možné pred prípravou vhodne okoreniť.

* Priama metóda grilovania spočíva v priamom pôsobení žiarenia na jedlo. Táto metóda je vhodná hlavne pre jedlá, ktoré grilujeme menej ako 30 minút. Ide predovšetkým o steaky, hamburgery, klobásy alebo kotlety. Pri tomto spôsobe grilovania je potrebné pripravované jedlo otočiť. Jedlo získava vrúbkovanie typické pre túto metódu.
* Nepriama metóda grilovania spočíva v umiestnení zapekacej misky medzi dva zdroje tepla. Pokrývka grilu nám umožňuje rovnomerné prúdenie teplého vzduchu, rovnako ako je tomu v teplovzdušnej rúre. Pre túto metódu sú vhodné jedlá, ktoré vyžadujú dlhodobejšiu tepelnú úpravu (veľké kusy mäsa) a potraviny, ktoré sú veľmi jemné a priame grilovanie by ich mohlo vysušiť nebo pripáliť.
* Ďalšou metódou grilovania mäsa je tzv. grilovanie na kamennej doske. Toto grilovanie je nielen veľmi príjemné, ale aj zdravé, to znamená bez strašiaka karcinogénnych látok, tuku a pritom so zachovaním všetkých chutí aj vôní prepečeného mäsa. Kameň sa najčastejšie vyrába z jemnej nebo strednozrnnej žuly. Má väčšinou obdĺžnikový alebo štvorcový tvar a hrúbku tri centimetre. Je možné ho skombinovať s mnohými typmi dnes dostupných grilov.
* Grilovanie na lávových kameňoch. Tento typ grilovania sa používa predovšetkým pri plynových typoch grilov. Ako tepelné médium je v tomto prípade použitý propán-bután, ktorý predáva teplo na drť z lávových kameňov umiestených nad plynovými horákmi. Nevýhodou tohto typu grilovania je možnosť vznietenia odkvapkávajúceho tuku na lávové kamene a negatívne ovplyvnenie chuti grilovaného jedla pripáleným tukom. Významné sú v tomto prípade aj zdravotné riziká kvôli vzniku karcinogénnych látok vznikajúcich z pripáleného tuku z grilovaného mäsa.

## Nevýhody grilovania
V grilovaných jedlách vznikajú karcinogénne chemické látky ako nitrosamíny, heterocyklické amíny alebo polyaromatické uhľovodíky (napr. rakovinotvorný benzo-a-pyrén). Významným rizikom je aj možnosť kontaminácie choroboplodnými zárodkami ako salmonela, kampylobakter, ''E. coli'' alebo listéria, ktoré môžu spôsobiť infekčné ochorenia.

## Referencie


## Iné projekty

## Zdroj

Kategória:Príprava jedál
Pálenisko

**Pálenisko** môže byť:

* názov lokality v bratislavskom Ružinove, pozri Pálenisko (Ružinov)
** názov časti nákladného prístavu ležiaceho v tejto lokalite, pozri nákladný prístav (Bratislava)
* vrch v Stolických vrchoch (), pozri Pálenisko (vrch v Stolických vrchoch)
* vrch v Ostrôžkach (), pozri Páleniská (Ostrôžky)
Bryan Russell (producent)

**Bryan Russell** (* 22. marec 1981, Malvern, Pensylvánia, USA) je americký hudobný producent, skladateľ, hudobník, zvukový inžinier a mixér. Jeho tvorbu zahŕňajú práce s umelcami ako napríklad Straylight Run, Envy on the Coast, The Academy Is a Anterrabae a pracoval aj na nahrávkach skupín Coldplay, Dream Theater, Paul Simon, Blue Wolf a Steely Dan.

## Životopis
Bryan začal svoju kariéru prácou v The Hit Factory, kde sa zamestnal po ukončení štúdia na vysokej škole Oberlin College v rokoch 2002 až 2005. V rovnakom roku založil svoje štúdio s názvom Red Wire Audio.

V súčasnosti žije a pracuje mimo mesta New York a od 27. apríla 2014 je ženatý so Suzie Zeldinovou zo skupiny The Narrative a Twin Forks.

## Výber produkovaných albumov
Zoznam príslušných skupín, albumov a rolí produkovaných Bryanom Russellom

## Referencie

## Externé odkazy
*Oficiálna webstránka Bryana Russella
*

## Zdroj

Kategória:Hudobní producenti USA
Kategória:Osobnosti z Pensylvánie
Bryan Russell

**Brian Russell** môže byť:
* americký herec, pozri Bryan Russell (herec)
* americký hudobný producent, pozri Bryan Russell (producent)

Russell, Bryan
Patsy Cline

**Patsy Cline**, rodným menom **Virginia Patterson Hensleyová** (; * 8. september 1932, Winchester, Virgínia, USA† 5. marec 1963, Camden, Tennessee) bola americká speváčka country hudby s presahmi do pop music, členka Grand Ole Opry. Zomrela na vrchole speváckej kariéry pri havárii súkromného lietadla vo veku 30 rokov. Bola preslávená svojím zvučným a sýtym hlasom v altovej polohe.

V oblasti country hudby je dodnes považovaná za jednu z najúspešnejších a najuznávanejších speváčok 20. storočia, ktorej krátky život aj jej úspešná kariéra sa neskôr stala námetom mnohých kníh, filmov, dokumentov, článkov i divadelných hier.

Už od detstva išlo o veľmi talentovanú dievča, ktoré dobre tancovalo a od ôsmich rokov hralo na klavír. Už vo svojich 17 rokoch začala spievať v Nashville, kde prehovorila Roya Accuffa a uspela. V roku 1957 zaznamenala veľký úspech s hitom „Walking After Midnight“ a stala sa veľmi populárnou. Jej asi najväčším hitom je pieseň „Crazy“, ktorú pre ňu napísal Willie Nelson, a tiež „I fall to pieces“.

## Odrazy v kultúre
Jej postava sa vyskytuje v americkom životopisnom filme Loretty Lynnovej *Prvá dáma country music* z roku 1980.

## Diskografia
* 1957 *Patsy Cline*
* 1961 *Patsy Cline Showcase*
* 1962 *Sentimentally Yours*
* 1962 *Patsy Cline 's Golden Hits*
 
## Referencie


## Iné projekty

## Externé odkazy
* Countyworl.cz
* Patsy Cline at the Country Music Hall of Fame
* Patsy Cline Museum 
* Love Always Patsy
* Patsy Cline singing "Life 's Railway to Heaven" duet s Willie Nelsonom, sprievodný spev: The Jordanairess
* Pasty Cline: in-depth 2010 profile

## Zdroj

Kategória:Speváčky USA
Kategória:Country speváčky USA
Kategória:Popové speváčky USA
Kategória:Speváci-skladatelia USA
Kategória:Držitelia ceny Grammy
Kategória:Obete leteckých nehôd
Kategória:Osobnosti z Virgínie
StarCraft: Brood War

***StarCraft: Brood War*** je rozšírenie pre science fiction strategickú hru v reálnom čase *[[StarCraft]]*, ktoré bolo vydané 30. novembra 1998 v USA. Rozšírenie bolo vydané v roku 1998 pre Microsoft Windows a v roku 1999 pre macOS vyvíjané spoločnosťami Saffire Corporation a Blizzard Entertainment. Rozšírenie prináša nové príbehové kampane, mapu, soundtracky, extra predmety a vylepšené pokroky. Príbeh pokračuje z miesta, kde originálny *StarCraft* skončil. Nasledovník tohto rozšírenia je StarCraft II.

*Brood War* bolo veľmi dobre ohodnotené kritikmi. 31. mája 2007 bolo predaných spolu 10 miliónov kópií hier StarCraft s rozšírením *Brood War*. Hra je najviac populárna v Južnej Kórei.

Od 19. apríla 2017, *StarCraft* a rozšírenie *Brood War* sú zadarmo, a dajú sa stiahnuť z Blizzard Entertainment stránky.  hier *StarCraft* a *Brood War* boli vydané 14. augusta 2017.

## Zdroj

Kategória:Videohry
Kategória:Strategické počítačové hry
Kategória:StarCraft
Kategória:Počítačové hry z 1998
Kategória:Počítačové hry pre viacerých hráčov
Kategória:Hry pre Windows
Kategória:Hry pre Mac OS
Kategória:Hry pre Mac OS X
Juraj Miklušica

**Juraj Miklušica** (* 14. apríl 1938, Bratislava† 26. august 2018, tamže) bol dráhový cyklista, reprezentant Česko-Slovenska, účastník olympijských hier 1960. Pretekal v disciplíne tandemy, spoločne s Dušanom Škvareninom. Po skončení aktívnej pretekárskej činnosti sa stal trénerom.

## Športová kariéra
Svoju športovú kariéru začal v klube Lokomotíva Bratislava (19571958), pokračoval v Dukle Pardubice (19581960). Z Pardubíc sa vrátil do Lokomotívy Bratislava (1961), no už v nasledujúcom roku prešiel do sekcie dráhovej cyklistiky nového oddielu Inter Bratislava, ktorý založil Kamil Haťapka. V Interi sa jeho trénerom stal priekopník slovenskej cyklistiky Karol Menschy, ktorý dráhovú sekciu v Interi zakladal.

### Športové úspechy
* 58. miesto (štvrťfinále) na letných olympijských hrách 1960 v Ríme v disciplíne tandemy spoločne s Dušanom Škvareninom
* Päťnásobný majster ČSR (19581962) v tandemoch spoločne s Dušanom Škvareninom

V roku 1959 utvoril spoločne s Dušanom Škvareninom svetový rekord v disciplíne 200 m s letným štartom časom 10,5 sek.

## Trénerské pôsobisko
*Inter Bratislava 19691979

## Ocenenia
*Bronzové kruhy SOV 2003

## Referencie


## Externé odkazy
* Asociácia športových klubov Inter Bratislava

Kategória:Slovenskí cyklisti
Kategória:Česko-slovenskí cyklisti
Kategória:Cyklisti na Letných olympijských hrách 1960
Kategória:Česko-slovenskí olympionici
Kategória:Slovenskí olympionici
Kategória:Osobnosti z Bratislavy
Dušan Škvarenina

**Dušan Škarenina** (* 16. október 1939, Krompachy† 15. september 1997, Bratislava) bol dráhový cyklista, reprezentant Česko-Slovenska, účastník olympijských hier 1960. Pretekal v disciplíne tandemy, spoločne s Jurajom Miklušicom. Po skončení aktívnej pretekárskej činnosti sa stal trénerom.

## Športová kariéra
Svoju športovú kariéru začal v klube Spartak BEZ Bratislava (19571958), pokračoval na vojenčine v Dukle Pardubice (19591961). Po skončení vojenčiny nastúpil do nového oddielu Inter Bratislava (19621967), ktorý založil Kamil Haťapka. Jeho trénerom sa stal významný priekopník cyklistiky na Slovensku Karol Menschy, ktorý v Interi založil sekciu dráhovej cyklistiky.

### Športové úspechy
* 58. miesto (štvrťfinále) na letných olympijských hrách 1960 v Ríme v disciplíne tandemy spoločne s Jurajom Miklušicom
* Päťnásobný majster ČSR (19581962) v tandemoch spoločne s Jurajom Miklušicom

V roku 1959 utvoril spoločne s Jurajom Miklušicom svetový rekord v disciplíne 200 m s letným štartom časom 10,5 sek.

## Trénerské pôsobiská
* Tréningové stredisko mládeže Bratislava (19681975)
* Mexiko (Mexiko City) (19911993)
* Dukla Trenčín (19931997)

## Zaujímavosť
Z iniciatívy Karola Menschyho sa v Bratislave začiatkom milénia uskutočnilo niekoľko ročníkov Memoriálu Dušana Škvareninu.

## Referencie


## Externé odkazy
* Asociácia športových klubov Inter Bratislava

Kategória:Slovenskí cyklisti
Kategória:Česko-slovenskí cyklisti
Kategória:Cyklisti na Letných olympijských hrách 1960
Kategória:Česko-slovenskí olympionici
Kategória:Slovenskí olympionici
Kategória:Osobnosti z Krompách
Kreatinín

náhľad|Kreatinín
**Kreatinín** je produkt spontánneho rozkladu kreatínfosfátu a kreatínu vo svaloch a zvyčajne vzniká pomerne konštantnou rýchlosťou (v závislosti od svalovej hmoty).

## Biologický význam
Kreatinín v krvnom sére je dôležitým ukazovateľom zdravotného stavu obličiek, pretože je to ľahko merateľný vedľajší produkt metabolizmu svalov, ktorý sa vylučuje v nezmenenej forme obličkami. Samotný kreatinín vzniká z kreatínu a kreatínfosfátu.

Kreatín je syntetizovaný v pečeni metyláciou glykokyamínu (tiež nazývaný guanidínacetát), ktorý je biosyntetizovaný v obličkách z aminokyselín arginínu a glycínu pomocou S-adenozylmetionínu. Kreatín je potom transportovaný krvou do iných orgánov, ako je sval alebo mozog, kde sa fosforyláciou kreatín mení na kreatínfosfát. Premena kreatínu na kreatínfosfát je katalyzovaná enzýmom kreatínkinázou. Tvorba kreatinínu je spontánna cyklizačná reakcia nekatalyzovaná žiadnym enzýmom.
stred|bezrámu|959x959bod
Kreatinín sa z krvi vylučuje obličkami, predovšetkým glomerulárnou filtráciou, ale aj tubulárnou sekréciou v proximálnom tubule. Vyskytuje sa len malá alebo žiadna tubulárna reabsorpcia kreatinínu z primárneho moču do krvi. Ak je glomerulárna  filtrácia v obličkách nedostatočná, koncentrácia kreatinínu v krvi stúpa. Preto sa na výpočet klírensu kreatinínu (CrCl) môžu použiť koncentrácie kreatinínu v krvi a moči, čo približne koreluje s rýchlosťou glomerulárnej filtrácie (RGF). Koncentrácie kreatinínu v krvi sa môžu tiež použiť samostatne na výpočet odhadovaného RGF (eRGF).

## Referencie


## Pozri aj

* kreatín
* kreatínfosfát
* fosfagén

## Externé odkazy
* Kreatinín v laboratóriách testov online 
* Kreatinín: analytická monografia - Asociácia pre klinickú biochémiu a laboratórne lekárstvo

Kategória:Látková premena
Kategória:Guanidíny
Strážcovia Galaxie

**Strážcovia Galaxie** (orig. *Guardians of the Galaxy*) môže byť:
* fiktívny tím superhrdinov, pozri Strážcovia Galaxie (komiks)
* film z roku 2014, pozri Strážcovia Galaxie (film)
* film z roku 2017, pozri Strážcovia Galaxie 2
Strešný svetlík

náhľad|Pásový sedlový svetlík
náhľad|Bodový kupolovitý plastový svetlík
**Strešný svetlík** je architektonický presvetľovací prvok stavieb. Rieši tiež vetranie cez strechu, kde by klasické okná svoju funkciu plniť nemohli. Kotvia sa do strešného plášťa svetlíkovými obrubami (manžetami) o voliteľnej výške.

Nevýhodou svetlíkov je zvýšený prestup tepla cez strešnú konštrukciu, vytváranie tepelných mostov a následná kondenzácia vodnej pary.

## Delenie strešných svetlíkov
Najčastejšie využívané tvary svetlíkov:
* *pásové oblúkové*
* *pásové sedlové*
* *pásové lichobežníkové*
* *pultové*
* *šedové*
* *bodové kopulové*
* *bodové ihlanové*

Väčšina z nich je vhodná pre priemyselné objekty, avšak aj pre ploché strechy rodinných domov. Bodové pultové a bodové kopulové sa používajú aj na domoch so šikmými strechami.

Štandardné prevedenie strešných svetlíkov je bodové (vodorovný tvar) alebo pásové sedlové či oblúkové. Vyrábajú sa aj atypické tvary - kopule, ihlany a pod.

Vo svetlíku môže byť aj integrovaná klapka zariadenie pre odvod dymu a tepla (ZODT) a svetlík tak môže byť súčasťou požiarnej ochrany budovy.

## Svetlík ako šachta
Ako *svetlík* sa označuje stavebná šachta, ktorá vertikálne pretína celý, prevažne nájomný, dom. Svetlíky možno nájsť prevažne v stavbách z prvej polovice 20. storočia. Ich hlavným účelom je odvetranie WC a kúpeľní, popr. špajzí. V pivničných priestoroch väčšinou vyúsťujú dvierkami pre prístup (napr. zobratie spadnutých vecí, popr. revízie), na streche bývajú zakryté strešným svetlíkom, či bez zakrytia. Svetlíky sa nachádzajú buď vnútri jedného domu či na rozhraní dvoch susedných domov. Z bytov sú do svetlíkov väčšinou uzatvárateľné okienka. Niekedy, napríklad v rámci rekonštrukcie bytu, okienko zamurovali a do svetlíka vyvedené len vetracie potrubie. Svetlíkmi bývajú tiež vedené slaboprúdové elektro rozvody, ako STV či internetové prípojky.

## Referencie

## Iné projekty

## Pozri aj
* svetlovod 

## Externé odkazy
* STN EN 14963 (747717) Prvky strešného plášťa - Pásové plastové strešné svetlíky s podstavcom alebo bez podstavca - Klasifikácia, požiadavky a skúšobné metódy 
* PALIČKA Ctibor, ŠTAJNRT Pavel: Návrh horného osvetlenie hál 
* PAVLÍK Miloslav: Svetlíky - horná osvetlenie 
* Rambousek, Fr. a kolektív: Konštrukcia pozemných stavieb II (Technický sprievodca 48B), SNTL Praha 1970 
* VALA Adam: Zatekanie cez konštrukciu svetlíka  
* Nové štandardy pre staré domy, Kapitola 8.5.1.3 Svetlíky v streche

## Zdroj

Kategória:Strešná konštrukcia
Kategória:Osvetlenie
Georg Hackl

**Georg Hackl** (* 9. september 1966, Berchtesgaden, Nemecko) je bývalý nemecký sánkar, trojnásobný olympijský víťaz. Zvíťazil niekoľkokrát aj na majstrovstvách sveta i Európy.

Prvú olympijskú medailu získal na zimných olympijských hrách v Calgary v roku 1988 a poslednú v roku 2002 v Salt Lake City. Stal sa prvým olympionikom, ktorý získal medailu na piatich po sebe idúcich olympiádach. Na zimnej olympiáde v Turíne v roku 2006 medailu nezískal a skončil siedmy.

Je známy aj vývojom a konštrukciou vlastných saní.

## Referencie


## Iné projekty

## Externé odkazy
* Olympic.org: Georg Hackl na stránke MOV
* Aktionsgruppe „Kinder in Not“ e.&nbsp;V. (Menüpunkt: Georg Hackl)
* Adipositas-Stiftung  (Menüpunkt: Aktuelles)
* derstandard.at (Zeitungsbericht: Hackl kritisiert Olympia-Gastgeber von Sotschi 2014)

## Zdroj

Kategória:Nemeckí sánkari
Kategória:Nemeckí olympijskí víťazi
Kategória:Nemeckí strieborní olympijskí medailisti
Kategória:Majstri sveta
Kategória:Majstri Európy
Internetový mém

[náhľad|Príklad anglického [obrázkové makro|obrázkového makra, bežný typ internetového mému v nultých rokoch 21. storočia]]
**Internetový mém** (známy tiež ako *internetové meme* alebo *internetový fenomén*; niekedy označovaný skrátene len ako **[[Mém|meme]]** či slangovo **memečko**) je označenie pre myšlienkový pojem, ktorý sa šíri prostredníctvom internetu. Termín pochádza zo slova mém, ktoré bolo po prvýkrát použité už v roku 1976 Richardom Dawkinsom v jeho knihe *[[Sebecký gén]]* a vytvorené bolo analogicky práve od slova *gén*. Môže ísť o akúkoľvek akciu, štýl alebo konanie, ktoré je šírené pomocou internetu (napr. pomocou sociálnych sietí, blogov, e-mailov, diskusných fór,...) a šíri sa tak, že si ho ľudia posielajú medzi sebou. Internetové mémy môžu mať formu slov, obrázkov, odkazov, internetových stránok, videí, hashtagov a iných.

Je možné rozlíšiť dve charakteristiky: internet je buď témou alebo vlastnosťou, špecifikom šírenia a použitia. Len málo z internetových mémov pokrýva obe polohy. Takéto už môžu používať aj autoreferenciu. Je veľa takých, ktoré sa internetom šíria, používajú sa na ňom, ale len málo takých, ktoré žijú aj mimo internetu, a aj napriek tomu sa ho týkajú.

## Referencie

## Pozri aj
* Mém
* Vírusové video

## Iné projekty

## Zdroj


Kategória:Internetová kultúra
MŠK Fomat Martin

**MŠK Fomat Martin** (celým názvom Mestský športový klub Fomat Martin) je futbalový klub sídliaci v meste Martin. Založený bol v roku 1994 pôvodne ako mládežnícky klub, mužské mužstvo bolo vytvorené v roku 2006. V sezóne 2023/24 pôsobí v 3. slovenskej futbalovej lige skupina Západ. Svoje domáce zápasy hráva v Martine na štadióne na Pltníkoch.

## Externé odkazy
*oficiálne stránky
*Profil klubu (futbalnet) 

Kategória:Šport v Martine
Kategória:Slovenské futbalové kluby
Kategória:Kluby 3. ligy
Kategória:Futbalové kluby založené v 1994
Nintendo Switch

**Nintendo Switch** je herná konzola ôsmej generácie, vyrobená japonskou spoločnosťou Nintendo. Na trh bola uvedená 3. marca 2017. Jej konkurenciou sú konzoly Xbox One od Microsoftu a PlayStation 4 od Sony.

Od ostatných konzol sa odlišuje svojou hybridnou funkcionalitou: môže sa používať ako prenosná konzola, alebo vďaka odnímateľným *Joy-Con* ovládačom a pribalenej napájacej stanice aj ako klasická stolná konzola. Po pripojení do napájacej stanice je konzola schopná vyššieho grafického výkonu. K marcu 2024 sa predalo viac ako 141 miliónov kusov po celom svete čo z nej robí tretiu najpredávanejšiu hernú konzolu všetkých čias, po PlayStation 2 a Nintendo DS.

## Hardvér
### Technická špecifikácia
* GPU: upravený Nvidia Tegra X1 čip
* RAM: 4 GB
* Rozlíšenie: 1280 x 720 pixelov (720p); 1920 x 1080 pixelov (1080p) pri zapojení do napájacej stanice
* Porty konzoly: USB-C port, slot na MicroSD pamäťové karty, slot na Nintendo Switch kartridže
* Porty napájacej stanice: HDMI port, USB 3.0 port, dva USB 2.0 porty

### Ovládače Joy-Con
right|thumb|Ľavý a pravý Joy-Con ovládač
Hlavným spôsobom ovládania konzoly sú ikonické ovládače **Joy-Con**. Tie sa dajú pomocou koľajničiek na bokoch tabletu spojiť s konzolou, alebo sa môžu používať aj oddelene od nej pomocou bezdrôtového Bluetooth pripojenia.

Veľký problém je "Drift Bug" ktorý sa vyskytuje v každom Joy-Con

Okrem rozdielneho rozloženia tlačidiel sa ľavý a pravý ovládač od seba odlišujú aj interným hardvérom. Súčasťou pravého Joy-Con ovládača je aj akcelerometer a gyroskop, vďaka čomu sa môže používať aj ako pohybový ovládač (podobne ako Wii Remote ovládač konzoly Wii). Taktiež je pod ovládacou páčkou zabudovaná NFC čítačka, vďaka čomu je konzola kompatibilná s Amiibo kartami a figúrkami. Ľavý ovládač obsahuje tlačidlo na snímanie fotiek z hier, prípadne aj videí vo vybraných hrách, ktoré túto funkciu podporujú.

## Softvér
### Nintendo eShop
Rovnako ako predchádzajúce konzoly Wii U a Nintendo 3DS, i Nintendo Switch obsahuje online obchod Nintendo eShop, cez ktorý je možné kupovať digitálne kópie hier a sťahovať ich demo verzie.

### Nintendo Switch Online
Online hru viacerých hráčov zabezpečuje služba Nintendo Switch Online. Tá fungovala odo dňa vydania konzoly na trh v skúšobnom režime, od 19. septembra 2017 bola spoplatnená.

Súčasťou predplatného je aj prístup k emulovaným hrám z Nintendo Entertainment System a Super Nintendo Entertainment System, čím sa nahradila služba Virtual Console z predchádzajúcich konzol, cez ktorú sa staré hry kupovali jednotlivo.

## Verzie konzoly
### Nintendo Switch Lite
10. júla 2019 bola predstavená nová, lacnejšia verzia konzoly s názvom **Nintendo Switch Lite**. Táto verzia je zameraná čisto na prenosné hranie a preto sa nedá zapojiť do napájacej stanice a používať ako stolná konzola. Má celkovo menšie rozmery, nižšiu hmotnosť a zabudované Joy-Con ovládače. Predávať sa začala 20. septembra 2019.

## Referencie

## Iné projekty

## Externé odkazy
* https://www.nintendo.com/switch/ – oficiálna stránka konzoly Nintendo Switch (po anglicky)

Kategória:Herné konzoly
Kategória:Nintendo
Ján X.

**Ján X.** môže byť:

* pápež, pozri Ján X. (pápež)
* konštantínopolský patriarcha, pozri Ján X. (konštantínopolský patriarcha)
* alexandrijský patriarcha, pozri Ján X. (alexandrijský patriarcha)
* antiochijský patriarcha, pozri Ján X. (antiochijský patriarcha)
Boršov (Praha)

**Boršov** je názov námestia na Starom Meste v Prahe, ale niektoré zdroje ho uvádzajú ako ulicu. V skutočnosti je to uzavretý dvorec s dĺžkou asi 40 metrov prístupný len z ulice Karoliny Světlej.

## Dejiny a názvy
Prvá písomná zmienka o dvorci je z roku 1323 pod názvom Borsov, ale potom sa názvy menili:

* 14. storočie – Boršov
* 1850 – 70 – Poštovský plácek
* od 1870 – opäť názov Boršov.

## Budovy
* Dom U Strunků – Boršov 1, Karoliny Světlé 26
* Koukolovský dom – Boršov 9, Betlehemská 5
* Dom U Soboteckých – Boršov 11

## Referencie

* 

## Iné projekty

Boršov
Kategória:Ulice na Starom Meste (Praha)
Kategória:Námestia v Prahe 1
NLC

**NLC** môže byť:
* skratka pre Národné lesnícke centrum
* skratka pre Národné literárne centrum, pozri Literárne informačné centrum
* skratka pre *noctilucent*, pozri nočné svietiace oblaky
Národné lesnícke centrum

**Národné lesnícke centrum** (skratka **NLC**) je príspevková organizácia, zriadená Ministerstvom pôdohospodárstva a rozvoja vidieka Slovenskej republiky. Vznikla 1. januára 2006 zlúčením troch príspevkových organizácií, ktorými boli Lesnícky výskumný ústav Zvolen, Lesoprojekt Zvolen a Ústav pre výchovu a vzdelávanie pracovníkov lesného a vodného hospodárstva SR Zvolen. Vznikla tak inštitúcia, ktorá spojila lesnícku vedu, výskum, poradenstvo, vzdelávanie a lesnícku prax. 22. septembra 2020 bol ako víťaz konkurzu na riaditeľa oznámený Peter Balogh.

Od 1. januára 2022 má po reorganizácii Národné lesnícke centrum tieto súčasti:
:Tri ústavy:
* Lesnícky výskumný ústav
* Ústav lesných zdrojov a informatiky
* Ústav pre hospodársku úpravu lesov
:Dva odborné centrá:
* Centrum transferu poznatkov a lesnej pedagogiky
* Znalecké centrum

Cieľom novej štruktúry bolo „zefektívnenie vnútorných riadiacich procesov“ a zároveň „takmer o polovicu bol zredukovaný počet riadiacich pracovníkov v rámci nižších organizačných zložiek“.

V roku 2019 Národné lesnícke centrum tvorili štyri ústavy:
* Lesnícky výskumný ústav Zvolen (LVÚ Zvolen),
* Ústav lesníckeho poradenstva a vzdelávania Zvolen (ÚLPV Zvolen), 
* Ústav lesných zdrojov a informatiky (ÚLZI Zvolen), 
* Ústav pre hospodársku úpravu lesov Zvolen (ÚHÚL Zvolen).

## Referencie

## Externé odkazy
* Oficiálna stránka

Kategória:Lesníctvo na Slovensku
Kategória:Príspevkové organizácie na Slovensku
Kategória:Organizácie založené v 2006
Kategória:Zvolen
Kategória:Ministerstvo pôdohospodárstva a rozvoja vidieka Slovenskej republiky
Ministerstvo zahraničných vecí Českej republiky

**Ministerstvo zahraničných vecí Českej republiky** (skratka **MZV ČR**) je ústredný orgán štátnej správy Česka pre oblasť zahraničnej politiky, v rámci ktorej vytvára koncepciu a koordinuje zahraničnú rozvojovú pomoc a vonkajšie ekonomické vzťahy.

## Úlohy a právomoci ministerstva
Ministerstvo zahraničných vecí zabezpečuje vzťahy Česka k ostatným štátom, medzinárodným organizáciám a integračným zoskupeniam, koordinuje aktivity vyplývajúce z dvojstrannej a mnohostrannej spolupráce, s výnimkou vecí náležiacich do pôsobnosti Ministerstva spravodlivosti.

Ministerstvo zahraničných vecí je zriadené novelou zákona č. 2/1969 Zb.

## Referencie


## Pozri aj
* Zoznam ministrov zahraničných vecí Česko-Slovenska
* Černínsky palác

## Iné projekty

## Externé odkazy
* Ministerstvo zahraničných vecí České republiky

Kategória:Ministerstvá Českej republiky
Českej republiky
Zhyb

**Zhyb** môže byť:
*kĺb v anatómii, pozri kĺb (anatómia)
*ohyb
*v telocviku: vis za ruky, pri ktorom sú ramená pokrčené alebo skrčené, pozri zhyb (telocvik)
Slovenská hokejová liga 2019/2020

**Slovenská hokejová liga 2019/2020** bola 27. sezónou 1. hokejovej ligy. Tímy na 1. – 6. mieste po základnej časti postúpia do nadstavby skupiny A. Tímy na 7. – 10. mieste po základnej časti pôjdu do nadstavby skupiny B. Prvých osem tímov postúpi do Play-off.
Do Slovenskej hokejovej ligy postúpil z 2. hokejovej ligy klub HK Levice a zostúpil z Tipsport ligy klub MsHK DOXXbet Žilina. Sezóna bola 12. marca 2020 predčasne ukončená počas Play-off časti kvôli epidémii koronavírusu COVID-19.

## Hrací plán
V sezóne 2019/2020 sa hralo v jednej spoločnej skupine. Liga mala 10 účastníkov + mládežnícky tím slovenskej reprezentácie do 18 rokov pripravujúci sa na vrchol sezóny pod hlavičkou SR 18. Každé družstvo odohralo v základnej časti 36 stretnutí. Po základnej časti sa tabuľka rozdelí na dve polovice nadstavby skupiny A a B. Tímy na 1. – 6. mieste po základnej časti postúpia do nadstavby skupiny A kde odohrajú 10 stretnutí. Tímy na 7. – 10. mieste po základnej časti pôjdu do nadstavby skupiny B kde odohrajú 12 stretnutí. Prvých osem tímov postúpi do Play-off. Víťaz Slovenskej hokejovej ligy postúpi priamo do Tipsport ligy. 

## Hokejové tímy Slovenskej hokejovej ligy v sezóne 2019/2020

## Základná časť

### Prvá fáza

### Tabuľky nadstavby Skupiny A a B

#### Skupina A o 1. – 6. miesto

#### Skupina B o 7. – 10. miesto

## Play-off
### Pavúk

### Štvrťfinále
(tučne sú zvýraznené domáce zápasy)

* **[[Bratislava Capitals]]**HK Levice **4:0** (**5:2**, **7:1**, 3:2, 4:0)
* **[[HK Martin|HK VITAR Martin]]**MsHK DOXXbet Žilina **4:0** (**2:1**, **3:2pp**, 4:3, 6:0)
* HC TopoľčanyHK Spišská Nová Ves **3:1** (**3:0**, **3:2**, 2:3, 5:1, **0:0**)
* HK SkalicaMHK TSS GROUP Dubnica **2:2** (**4:5sn**, **2:1pp**, 2:5, 4:2, **0:0**, 0:0)

### Semifinále
* Bratislava Capitals? **0:0** (**0:0**, **0:0**, 0:0, 0:0) 
* HK VITAR Martin? **0:0** (**0:0**, **0:0**, 0:0, 0:0)

### Finále
* ?? **0:0** (**0:0**, **0:0**, 0:0, 0:0)

## Pozri aj
* Tipsport liga
* 2. hokejová liga (Slovensko)

## Referencie

## Externé odkazy
* 1. hokejová liga na stránke SZĽH
* 1.Hokejová liga na stránkach SZĽH

Kategória:Ľadový hokej v 2019
Kategória:Ľadový hokej v 2020
Kategória:1. hokejová liga SR
Parný rušeň 555.3008

náhľad|Parná lokomotíva 555.3008 v Lužnej u Rakovníka pri stretnutí lokomotív radu 52
náhľad|Parná lokomotíva 555.3008 v Lužnej u Rakovníka pri stretnutí lokomotív radu 52
**Parný rušeň 555.3008** je jedna z dochovaných parných lokomotív radu 555.3, ktorá vznikla v 60. rokoch prestavbou rušňov radu 555.0 (pôvodne rad 52 DRB) na vykurovanie mazutom. Vlastní ju Železničné múzeum Slovenskej republiky v Bratislave.

## História stroja
Lokomotíva bola vyrobená firmou Škoda v roku 1943 pod výrobným číslom 1523. Bola odovzdaná DRB a tu označená 52.7447. Do Čiech sa nakrátko vrátila po konci vojny ako ukoristený stroj, onedlho ale bola odovzdaná ÖBB. Do Česko-Slovenska sa natrvalo vrátila až v roku 1951. V roku 1952 jej bolo pridelené označenie 555.008, tender dostal číslo 930.2020. V októbri až decembri 1964 bola lokomotíva aj tender prestavané na vykurovanie mazutom v dielňach Ivano-Frankovsk. Rekonštruovaný stroj Československé štátne dráhy prevzali 17. decembra 1964, číslo lokomotívy bolo zmenené na 555.3008 a tender preznačený na 930.3020. Lokomotíva slúžila v depe Bratislava východ až do svojho zrušenia 16. augusta 1972, následne potom bola zmenená na vykurovací kotol K 549.

Dňa 1. novembra 1983 sa dostala do múzejných zbierok Múzejno dokumentačného centra Bratislava (MDC), do roku 1999 sa nachádzala v depozitári MDC v Kútoch, odkiaľ bola prepravená do depa Bratislava východ. V rokoch 1999 až 2011 prešla náročnou opravou do prevádzkového stavu (vrátane použitia niektorých dielov z mazutky 555.3254). 29. októbra 2011 vykonala technicko-bezpečnostnú skúšku (TBZ) a stala sa tak jedinou prevádzkovanou parnou lokomotívou na kvapalné palivo na Slovensku (je stále nazývaná Mazutka, ale z technických dôvodov sa v nej kúri vykurovacím olejom).

## Externé odkazy
* Rušeň 555.3008 na stránkach MDC
* Článok o dokončení opravy na stránkach Vlaky.net

## Zdroj
* 

Kategória:Rušne Škoda
Kategória:Parné rušne
Geschriebenstein

**Geschriebenstein** (; ) je zalesnený vrch na hranici medzi Rakúskom a Maďarskom. Je to najvyšší vrch Günserského pohoria, najvyšší bod v západnom Maďarsku (Zadunajsko) a najvyšší bod v Burgenlande. Nadmorská výška vrcholu je podľa rakúskych prameňov , zatiaľ čo maďarské referencie väčšinou uvádzajú . Najvyšší bod na strane Burgenlandu je .

Jeho bývalými maďarskými názvami boli *Fenyőhegy* a *Szálkő*. Jeho súčasné meno (*Írottkő* v maďarčine, *Geschriebenstein* v nemčine) sa dá preložiť ako *napísaný kameň* a je pravdepodobne odvodené z hraničných kameňov s nápismi medzi majetkami rodov Batthyány a Esterházy. Na vrchole sa nachádza vyhliadková veža postavená v roku 1913. Nachádza sa presne na hranici medzi Rakúskom a Maďarskom.

Od decembra 2007 je možné prekročiť rakúsko-maďarskú hranicu bez formalít, pretože Maďarsko sa pripojilo k Schengenskej dohode.

Najbližšie mestá na rakúskej strane sú Rechnitz a Lockenhaus. Na maďarskej strane je najbližšou obcou Velem a najbližším mestom je Kőszeg.

náhľad|center|Hraničný kameň vo vyhliadkovej veži. Jeho ľavá strana je v Rakúsku (označená ''Ö'' pre ''Österreich''), jej pravá strana je v Maďarsku (označená ''M'' pre ''Magyarország'', nie je viditeľná).

## Referencie

## Iné projekty

## Externé odkazy
* Naturpark Geschriebenstein-Írottkő 
* Informačné centrum o prírodnom parku Írottkő  
* Ocenenie „EDEN – európske destinácie najvyššej kvality“ za netradičnú turistickú destináciu 2009 

## Zdroj

Kategória:Vrchy pod 1000 metrov v Rakúsku
Kategória:Vrchy v Alpách
Kategória:Vrchy v Maďarsku
Kategória:Vrchy v Rakúsku
Kategória:Vrchy pod 1000 metrov v Maďarsku
Paternoster (výťah)

alt=|náhľad|Animovaná schéma paternosteru

**Paternoster** (oficiálne **obežný výťah)** je druh osobného výťahu s nepretržitou reťazou kabín. Je to vertikálne dopravné zariadenie pracujúce na plynulom obežnom princípe.

## Princíp
V jednej výťahovej šachte sú dva rady kabín, z ktorých sa jedna pohybuje smerom nahor a druhá nadol. Jednotlivé kabíny nie sú umiestnené tesne nad sebou. Vzdialenosť medzi nimi je taká, aby kabína v oblasti úvrati (kde sa začne pohybovať do boku a jej zvislý pohyb sa spomaľuje až k okamihu zastavenia a ihneď prejde vo zvislý pohyb opačným smerom, viď schéma) nenarazila do kabíny predchádzajúcej alebo nasledujúcej. Tak možno nepretržite odbavovať cestujúcich, ktorí môžu kedykoľvek nastúpiť a kedykoľvek vystúpiť v ľubovoľnom podlaží. Na konci smerové dráhy Paternoster sú kolesá, pozdĺž ktorých sú obtočené závesné reťaze kabín. Kabína sa tak v pivnici či v strojovni (v úvrati) posunie do opačného dopravného smeru. Kabína sa teda nepreklopí, ale len sa horizontálne presunie (v skutočnosti sa pohybuje po polkružnici, viď schéma). Paternoster je vybavený senzormi, ktoré ho zastavia v prípade, že by pasažier uviazol medzi kabínou a vchodom.

## Využitie
Prvý obežný výťah na svete bol inštalovaný roku 1884 v Londýne. Paternostery ale boli inštalované predovšetkým v prvej polovici 20. storočia. Najvhodnejšími objektami pre ich využitie sú veľké administratívne budovy, napríklad banky, ministerstvá, úrady a školy. V mnohých z nich slúžia dodnes.

Názov pochádza z modlitby Pater noster, pravdepodobne preto, že je súčasťou modlitby ruženca, ktorého korálky vzdialene mechanizmus paternostera pripomínajú. Možný je však aj odkaz na stredoveké modlitebné šnúry, tzv. paternostery, ktoré ruženec historicky predchádzajú a na ktorých sa modlil práve rad modlitieb Otčenáš ().

## Výhody a nevýhody
Výhodami obežného výťahu oproti bežnému sú vysoká prepravná kapacita, energetická nenáročnosť, spoľahlivosť a rýchlosť použitia, ktorými sa paternoster blíži pohyblivým schodom.

Nevýhodou je naopak praktická nemožnosť prepravovať telesne postihnuté osoby a malou rýchlosťou spôsobená problematická použiteľnosť vo výškových budovách na väčšie medzipodlažné vzdialenosti. Cez svoje výhody sú paternostery na ústupe. Nové sa nestavajú a staré sa buď rekonštruujú alebo sa nahrádzajú výťahmi.

## Paternoster na Slovensku
Funkčný paternoster možno vidieť v budove Slovakotexu v Trenčíne, v budove ŽSR, na Ministerstve financií, na Ministerstve dopravy, na Ministerstve vnútra a na Ministerstve pôdohospodárstva v Bratislave, v budove Technickej univerzity v Košiciach.

## Referencie

## Zdroj
 

Kategória:Dopravné zariadenia
Kategória:Výťahy
1I/ʻOumuamua

**1I /&#x02BB;Oumuamua** (pôvodne **C/2017 U1 (PANSTARRS)**, **A/2017 U1** a **1I/2017 U1**) je medzihviezdny objekt, ktorý preletel slnečnou sústavou. Môže ísť o hyperbolický asteroid alebo pozostatok kométy (exokométy) pretiahnutého tvaru s dĺžkou asi 800 m, ktorý bol objavený 19. októbra 2017 pomocou ďalekohľadov Pan-STARRS 1 na Havajských ostrovoch. Pri objavení mal zdanlivú magnitúdu 19,7.

## Opis
&#x02BB;Oumuamua je prvý objekt, u ktorého bolo s veľkou pravdepodobnosťou určené, že nebol súčasťou slnečnej sústavy, ale že priletel z medzihviezdneho priestoru.

Teleso priletelo zdanlivo zo súhvezdia Lýry veľkou rýchlosťou 25,5 km/s (niekoľkonásobnou oproti najrýchlejším podobným telesám obiehajúcim v slnečnej sústave). Pôvodne sa považovalo za kométu (preto označenie C/2017 U1), neskôr za planétku (A/2017 U1). Až ďalšie pozorovania ukázali jeho medzihviezdny pôvod. Následne obletelo Slnko, ktoré svojim gravitačným pôsobením zvýšilo jeho rýchlosť na 44 km/s. K Zemi sa počas svojej cesty priblížilo najviac na vzdialenosť 24 milióna kilometrov. Teraz mieri po hyperbolickej dráhe smerom do súhvezdia Pegasa.

V čase objavu už mal objekt za sebou prelet okolo Slnka i okolo Zeme, čo komplikovalo ďalšie pozorovania, pretože jasnosť objektu klesala.

Povrch má spektrálne červený odtieň.

## Etymológia
Názov &#x02BB;Oumuamua je havajského pôvodu a označuje posla, ktorý k nám bol vyslaný z dávnej minulosti.

## Kandidát na mimozemské plavidlo
Astronómovia z organizácie Harvard Smithsonian Center for Astrophysics v roku 2018 vyhlásili, že &#x02BB;Oumuamua „môže byť solárne plavidlo umelého pôvodu“. Viedlo ich k tomu zrýchlenie telesa po dráhe pri ceste vnútornej oblastí Slnečnej sústavy, ktorý by išlo vysvetliť využitím slnečného vetra, no nie bežnou gravitáciou všetkých tu nám už známych objektov.

Štúdia z 2019 však uvádza, že existuje rad prírodných javov, ktoré môžu pôvod telesa vysvetliť.

Tvarom a trajektóriou pripomínalo mimozemské teleso zo sci-fi románu Arthura C. Clarka Stretnutie s Rámou *Rendezvous with Rama*.

## Referencie

## Iné projekty

## Externé odkazy
* 
* Výzkumy v ASU AV ČR (108): &#x02BB;Oumuamua má excitovanou rotaci – článok na webe astro.cz 
* The story of &#x02BB;Oumuamua, the first visitor from another star system | Karen J. Meech (video, Youtube)

Kategória:Astronomické objekty objavené v roku 2017
Kategória:Medzihviezdne objekty
2I/Borisov

**2I/Borisov** (predtým **C/2019 Q4 (Borisov)**) je medzihviezdna kométa s heliocentrickou orbitálnou excentricitou ~ 3 a nie je viazaná na Slnko. Má nadbytočnú hyperbolickú rýchlosť v_\infty 32,3 km/s.

## Objav
Objekt objavil 30. augusta 2019 Gennadij Borisov v Krymskom astrofyzikálnom observatóriu v Naučnom pomocou 0,65 metrového ďalekohľadu. Pri objavení bol vzdialený 3 ± 0,1au od Slnka au, 3,8 ± 0,1 au od Zeme, uhlová vzdialenosť od Slnka 38 °, zdanlivá magnitúda 17,8. Prišiel zo smeru od Kasiopeji neďaleko hranice s Perzeom a veľmi blízko ku galaktickej rovine. K perihéliu došlo 8. decembra 2019.

## Excentricita
Pri pozorovaní len 12 dní existovali určité pochybnosti o tom, či je objekt medzihviezdny. Obežná dráha sa však priblížila k hyperbolickému riešeniu, ktoré naznačuje medzihviezdny pôvod.

## Dosiahnuteľnosť kométy
Pre kozmické sondy je ťažko dosiahnuteľná pre svoju hyperbolickú nadmernú rýchlosť 32,3 km/s (1I/ʻOumuamua 26,33 km/s). Podľa tímu Initiative for Interstellar Studies (Iniciatíva pre medzihviezdne štúdie) mohla byť v júli 2018 pomocou rakety Falcon Heavy teoreticky vyslaná dvojtonová kozmická sonda, ktorá by preletela okolo ​​C/2019 Q4, ale iba v prípade, že objekt by bol objavený oveľa skôr. Štart po dátume objavenia by si vyžadoval značne veľký odpaľovací systém, ako napríklad Space Launch System systém, gravitačný manéver u Jupitera a Oberthov manéver pri Slnku. A dokonca aj SLS by teraz mohol vyniesť iba 3 kg užitočného zaťaženia (napríklad CubeSat) na trajektóriu smerujúcu k  blízkemu preletu okolo kométy ​​C/2019 Q4.

## Zloženie kométy
Dňa 13. septembra 2019 získal Gran Telescopio Canarias viditeľné spektrum C/2019 Q4 (Borisov), ktoré odhalilo, že tento objekt má zloženie, ktoré je podobné zloženiu nájdeného v spektre komét slnečnej sústavy.

## Galéria

Súbor:Gb00234c.jpg|Trajektória
Súbor:Comet2019Q4-InterstellarObject-20190912.gif|Trajektória, animácia
Súbor:Comet-C2019Q4-Orbit-20190914.png|14. septembra 2019
Súbor:A comparison of two interstellar objects passing through our solar system.gif|Porovnanie trajektórie s Oumuamua.


## Referencie

## Pozri aj
* ʻOumuamua – medzihviezdny objekt s excentricitou 1,19951, objavený v roku 2017
* C/1980 E1 (Bowell) – najexcentrickejšia kométa slnečnej sústavy s excentricitou 1,057

## Iné projekty

## Externé odkazy
* 

Kategória:Medzihviezdne objekty
Kategória:Kométy
Kategória:Galaxia Mliečna cesta
Kategória:Astronomické objekty objavené v roku 2019
Cryodrakon

**Cryodrakon** je vyhynutý rod pterosaurov z čeľade *[[Azhdarchidae]]*, ktorý žil vo vrchnej kriede na území dnešnej Kanady. Bol objavený jediný druh **Cryodrakon boreas**, ktorý sa našiel vo Formácii Dinosaur Park.

Už v roku 1972 sa v Alberte našli kosti veľkého pterosaura. Predpokladalo sa, že ide o jedinca z rodu *[[Quetzalcoatlus]]*. Neskorší výskum ukázal, že ide o nový druh.

Patril medzi veľké druhy. Mal rozpätie krídel 10 m.

## Referencie

## Zdroj

Kategória:Pterodactyloidea
Ján Andel

**Ján Andel** (* 22. jún 1919, Valča† 11. október 2003, Martin) bol slovenský spisovateľ a prozaik, výtvarník a grafik, ktorý sa svojou tvorbou zameriaval predovšetkým na deti a mládež. Meštiansku školu navštevoval v Martine, kde absolvoval aj litografické učilište. Zomrel 11. októbra 2003 v Martine, ale pochovaný je vo Valči.

## Dielo
**Hrebenárik* (1946)
**Z nášho kraja* (1946)
**Po stopách lasice* (1946)
**Za našou dedinkou* (1950)
**Čarovný koberec* (1950)
**Náš chlebík*
**Pichuľko*
**O našich hračkách*
**Deti detičky, berte krhličky* 
**V tom zelenom lese*
**Čerešničky*
**Vrabček a kolobežka*
**Klásky* (1986, 1987, 1988)
**O zvieratkách*
**Kytička radostí (výber z diela)*
**Kohútik hrebenárik* (upravené vydanie z roku 1946)
**Veselé dni*
* *[[Išla myška briežkom]]*, hudobné vydavateľstvo Musica, CD (1996), spoluautor textov detského albumu

## Referencie

Kategória:Slovenskí spisovatelia pre deti a mládež
Kategória:Slovenskí prozaici
Kategória:Osobnosti z Valče